Hand Care: বিয়ের আগে হাতের যত্ন নিন এভাবে

সামনেই বিয়ে? নিজের বিয়েতে কে না চায় ডানা কাটা পরীর মতো সেজে উঠতে। এই ইচ্ছে যদি আপনারও হয় তা তাহলে শুধু মুখের যত্ন নিলেই চলবে না। পার্ফেক্ট ব্রাইডাল লুকের জন্য মাথার চুল থেকে পায়ের নখ পর্যন্ত,সব কিছুর  যত্ন নিতে হবে। কিন্ত এখানেই ভুল করে বসেন অনেকেই। মুখ আর চুলের যত্ন নিতে গিয়ে হাতের কথা বেমালুম ভুলে যান। এদিকে শীতের শুষ্ক ও ঠান্ডা হাওয়ায় হাত রুক্ষ হয়ে দ্রুত নিজের জৌলুস হারায়। আপনার ক্ষেত্রে যেন এমনটা না হয় তার জন্য বাড়িতেই নিয়মিত হাতের যত্ন নিন এভাবে-

সুন্দর হাত পেতে অলিভ অয়েল দিয়ে পরিচর্যা করুন

প্রথমে  ২ টেবিলস্পুন অলিভ অয়েল নিয়ে গ্যাসে হালকা গরম করে নিন।
এবার দু’হাত ভালভাবে পরিষ্কার করে এই তেল দিয়ে কয়েক মিনিট ধরে হাত মালিশ করুন। যাতে হাতের ত্বক এই তেল পুরোপুরি শুষে নিতে পারে।
সপ্তাহে অন্তত ৪ থেকে ৫ বার হাতে এইভাবে তেল মাসাজ করুন তফাতটা নিজেই বুঝতে পারবেন।

কাঁচা দুধ দিয়ে পরিচর্যা করুন এভাবে–

প্রথমে দু’হাত ভালভাবে ধুয়ে পরিষ্কার করে নিন
এবার ২ চামচ ঠান্ডা কাঁচা দুধ দিয়ে অন্তত দশ মিনিট হাত মালিশ করুন। এরপর টিসু পেপার দিয়ে দু’হাত মুছে নিন।
সব শেষে ময়শ্চারাইজার লাগিয়ে নিন।

আরও পড়ুন:  আর্দ্রতার অভাবে হাতের হারানো শ্রী ফেরাতে রইল সহজ কিছু টিপস

স্ক্রাব করুন
হাত সুন্দর রাখতে সপ্তাহে অন্তত দু’বার স্ক্রাব করুন। এর ফলে হাতের ত্বকে থাকা মৃত কোষগুলি পরিষ্কার হয়ে যাবে। ত্বক সুন্দর ও কোমল থাকবে। বাজার থেকে কিনেও স্ক্রাব ব্যবহার করতে পারেন। আবার চাইলে বাড়িতেও স্ক্রাব বানিয়ে ১০-১৫ মিনিট পর্যন্ত দ’হাত ভাল করে ঘষে নিন। এর পর হাত ধুয়ে হাতে ক্রিম লাগিয় নিন।

ভ্যাসলিন বা হান্ড ক্রিম ব্যবহার করুন
হাত ধোওয়ার পর হাতে ভ্যাসলিন বা আপনার পছন্দের কোনও হ্যান্ড ক্রিম অবশ্যই লাগিয়ে নিন।

সানস্ক্রিন অবশ্যই লাগান
শুধু মুখেই সানস্ক্রিন লাগানো যথেষ্ট নয়। বাড়ির বাইরে বেরোনোর আগে শরীরের অনাবৃত অংশগুলিতেও সানস্ক্রিন লাগাতে হবে।