Activated Charcoal: আদৌ কী কোনও কাজের এই অ্যাক্টিভেটেড চারকোল না কী সবটাই বিপণন কৌশল

বিউটি প্রোডাক্টগুলো থেকে শুরু করে দাঁতের ক্ষেত্রেও বেশ কয়েক বছর ধরেই উপাদান হিসেবে রাখা হচ্ছে অ্যাক্টিভেটেড চারকোল। এই অ্যাক্টিভেটেড চারকোল ঠিক কী, এতে কী আদৌ ত্বক ও দাঁতের কোনও উপকার হয় না কী পুরোটাই ম্যার্কেটিং গিমিক, জেনে নিন-

অ্যাক্টিভেটেড চারকোল কেন ত্বকের জন্য উপকারী

এতে অ্যান্টি ব্যাক্টেরিয়াল কার্যকারিতা রয়েছে। এটা ত্বকের গভীরে রোমছিদ্রের ভিতরে গিয়ে জমে থাকা ময়লা বা জীবাণু সংক্রমণ পরিষ্কার করে। এর পাশাপাশি দারুণ ভাবে এক্সফোলিয়েট করে অ্যাক্টিভেটেড চারকোল। এর জন্য অ্যাক্টিভেটেড চারকোলের সঙ্গে ২ চামচ জোজোবা অয়েল মিশিয়ে মুখে ব্যবহার করতে পারেন। মুখ পরিষ্কার হবে ত্বক জীবাণু মুক্ত হবে।

পোকা মাকড় কামড়ালেকোনও পোকা মাকড়ের কামড়ে যদি ত্বকে জ্বালা বা চুলকানির মতো সমস্যা দেখা দেয় তখন সেই জায়গায় এই অ্যাক্টিভেটেড চারকোল ব্যবহার করতে পারেন। আরাম হবে। এর জন্য একটি ছোট পাত্রে অ্যাক্টিভেটেড চারকোলের সঙ্গে এক চামচ নারকেল তেল ভাল করে মিশিয়ে ক্ষত স্থানে লাগিয়ে দিন। উপকার পাবেন।

জল শুদ্ধ করে অ্যাক্টিভেটেড চারকোলজল পরিষ্কারের ফিল্টার না থাকলে কিংবা বাড়ির বাইরে কোথাও জল ব্যবহারের জন্য অপরিষ্কার জল পরিষ্কার করতে দারুণ কাজের অ্যাক্টিভেটেড চারকোল। এটা জল টক্সিন মুক্ত করতে খুবই কার্যকরী। আবার জলের স্বাদও ভাল করে।

আরও পড়ুন:  শিখে নিন ওজন কমিয়ে, ত্বকের জেল্লা বাড়িয়ে কীভাবে শেহনাজের মতো হয়ে উঠবেন আকর্ষণীয়

শরীর বর্জ্য মুক্ত করেবর্জ্য পদার্থ আমাদের শরীরে ঢুকে সেটা রক্তে মিষে যাওয়ার আগেই দ্রুত শরীরে থেকে বার করতে সাহায্য করে অ্যাক্টিভেটেড চারকোল। বাড়িতে ছোট বাচ্চারা যদি ভুল করে কীটনাশক, ব্লিচ কিংবা ওই জাতীয় কিছু খেয়ে ফেললে এই অ্যাক্টিভেটেড চারকোল খাইয় এই টক্সিন শরীর থেকে দ্রুত বের করা সম্ভব। তবে এই সব ক্ষেত্রে সব সময় চিকিত্সকের পরামর্শই নেওয়া ভাল।

দাঁত পরিষ্কার করেঅনেক কারণেই দাঁত হল্দেটে হয়ে যায়। আর এর প্রভাব পড়তে পারে আপনার ব্যক্তিত্বেও। এই ক্ষেত্রে দাঁত মুক্তোর মতো সাদা ঝকঝকে করে তুলতে দারুণ কাজের অ্যাক্টিভেটেড চারকোল। জলে অ্যাক্টিভেটেড চারকোল মিশিয়ে তা দিয়ে মুখ কুলকুচি করে নিলে উপকার পাবেন। চাইলে পেস্টের সঙ্গে অ্যাক্টিভেটেড চারকোল মিশিয়ে দাঁত মাজতে পারেন। এতে দাঁত পরিষ্কার হয়।