Daily skincare & thermal water: ভাল ফল পেতে নিত্যদিনের রূপচর্চায় কীভাবে ব্যবহার করবেন থার্মাল ওয়াটার জেনে নিন

বিউটি ওয়ার্ল্ডে এখন বেশ ট্রেন্ডিং থার্মাল ওয়াটার। থার্মাল ওয়াটারে এত রকমের পুষ্টিকর উপাদান রয়েছে যে বলে শেষ করা যাবে না। আর এই কারণেই ত্বকের জন্য এই থার্মাল ওয়াটার এত উপকারী। এটা ওষুধের দোকানে বা কসমেটিক্সের দোকানে সহজেই পেয়ে যাবেন। তবে থার্মাল ওয়াটার শুধু কিনলেই হবে না। ত্বক ভাল রাখতে এই থার্মাল ওয়াটারের সঠিক ব্যবহার জানতে হবে। জেনে নিন নিত্যদিনের রূপচর্চায় কীভাবে ব্যবহার করবেন এই থার্মাল ওয়াটার-

থার্মাল ওয়াটার ফেসিয়াল টোনার (Thermal water Facial Toner)

উপকরণ
থার্মাল ওয়াটার- ১/২ কাপ
গোলাপ জল-   ১/২ কাপ
কীভাবে ব্যবহার করবেন
প্রথমে একটি পাত্রে থার্মাল ওয়াটার আর গোলাপ জল মিশিয়ে নিন। এই মিশ্রণ একটি বোতলে ঢেলে রাখুন। এবার এই মিশ্রণ আপনি টোনার হিসেবে ব্যবহার করতে পারেন। ত্বকের ধরন যাই হোক না কেন  এই হোমমেড টোনার সব ত্বকের ক্ষেত্রেই উপকারী।

আরও পড়ুন: Superfoods for Black Hair: পাক ধরেছে চুলে? উপকার পেতে নিত্যদিনের খাদ্যতালিকায় রাখুন এই সব খাবার

থার্মাল ওয়াটার স্ক্রাব (Thermal water scrub)

উপকরণ
থার্মাল ওয়াটার- ১ চা চামচ
ওটস পাউডার- ১ চা চামচ

কীভাবে ব্যবহার করবেন

থার্মাল ওয়াটার আর ওটস পাউডার ভাল করে মিশিয়ে নিন। এবার এই মিশ্রণ দিয়ে মুখ স্ক্রাব করুন। অন্তত ২ মিনিট এই মিশ্রণ দিয়ে স্ক্রাব করার পর মুখ ভাল করে ধুয়ে নিন।  নিয়মিত এই স্ক্রাব দিয়ে মুখ পরিষ্কার করলে ত্বকের ওপরের স্তরে যে সব মৃত কোষ জমে আছে সেগুলো পুরোটাই পরিষ্কার হয়ে যাবে। ফলে ত্বক আরও কোমল, মসৃণ ও উজ্জ্বল হয়ে উঠবে।

থার্মাল ওয়াটার ফেস প্যাক

নানা রকমের প্রাকৃতিক উপকরণের সঙ্গে মিশিয়ে থার্মাল ওয়াটার ফেস প্যাক বানানো যায়। তবে সেক্ষেত্রে থার্মাল ওয়াটার বাদে অন্যান্য উপকরণগুলি বাছতে হবে ত্বকের ধরন অনুযায়ী। যেমন, তৈলাক্ত ত্বক যাঁদের তাঁরা থার্মাল ওয়াটারের সঙ্গে মুলতানি মাটি মিশিয়ে নিন। এবার এই মিশ্রণ মুখে লাগিয়ে নিন। যাঁদের ত্বক শুষ্ক তাঁরা থার্মাল ওয়াটারের সঙ্গে বেসন ও মধু মিশিয়ে মুখে লাগাতে পারেন। এরকমটা করলে ত্বকের হারানো জৌলুস আবার ফিরে পাবেন এবং ত্বকের কোষ যদি ক্ষতিগ্রস্ত হয়ে থাকে তা পুনুরুজ্জ্বীবিত হয়ে উঠবে।