Rose in hair care: চুলের পরিচর্যায় গোলাপ ফুলের এত উপকারিতা কী আপনার জানা আছে?

ত্বকের পরিচর্যায় গোলাপ জলের বিপুল জনপ্রিয়তা। ক্লেনজার, টোনার হিসেবে তো বটেই এমনকী অধিকাংশ ঘরোয়া তৈরি ফেস প্যাকে উপকরণ হিসেবে গোলাপ জল থাকবেই। তবে এ হেন গোলাপ জল কিংবা গোলাপের পাপড়ি যে শুধু খাবারের স্বাদ বাড়ানো বা ত্বকের পরিচর্যা ছাড়াও চুলের যত্ন নিতে বেশ উপকারী তা হয়ত জানেন না অনেকেই। গোলাপ জল নিয়মিত চুলে লাগালে রেহাই পেতে পারেন চুলের একাধিক সমস্যা থেকে। যেমন-

খুশকি থেকে মুক্তি
শীতকালে একদিকে যেমন ত্বক শুষ্ক হয়ে যায় তেমন আবার ঘন ঘন শ্যাম্পু করাও সম্ভব হয় না। এর ফলে পরিবেশ দুষণের কারণে ময়লা,শুষ্ক মাথার ত্বকের মৃত কোষ  সবমিলিয়ে খুশকির সমস্যা বেড়ে   দিগুণ হয়ে যায়। এই অবস্থায় গোলপ ফুল খুবই কার্যকরী। গোলাপের পাতার অ্যান্টি অক্সিডেন্ট কার্যকারিতা রয়েছে। গোলাপ ফুলের পাতা শুকিয়ে গুঁড়ো করে পেস্ট বানিয়ে চুলে লাগাতে পারেন। এটা খুশকির সমস্যা অনেকটাই কম করে দেয়।

স্ক্যাল্প হাইড্রেট করে
গোলাপ পাতার পেস্ট বানিয়ে চুল ও স্ক্যাল্প ভাল করে লাগিয়ে নিন। এটা স্ক্যাল্পে প্রয়োজনীয় আর্দ্রতা জোগায় স্ক্যাল্প হাইড্রেটেড রাখে। এছাড়া এর নিয়মিত ব্যবহারে চুলের চমক বাড়ে ভাল হয় চুলের স্বাস্থ্য। তা ছাড়া প্রাকৃতিক এই ঘরোয়া টোটকার কোনও অপকারিতা নেই।

আরও পড়ুন:  আবহাওয়া বদলের প্রভাব যাতে ত্বকে না পড়ে তাই নিত্যদিনের রূপচর্চায় রাখুন এই ৬ তেল

চুলের স্বাস্থ্য ভাল রাখে
গোলাপে ভিটামিন এ, বি, সি ও ই পাওয়া যায়। এই পুষ্টিকর উপাদানগুলো চুলের গ্রোথের জন্য অত্যন্ত উপকারী। গোলাপ ফুলের পাতার তৈরি পেস্ট নিয়মিত চুলে লাগালে চুলের গ্রোথ ভাল হয়।

চুল পড়া কম করে
মহিলা থেকে পুরুষ চুলপড়া নিয়ে আজকাল কপালে চিন্তারভাঁজ কম বেশি সকলের। আধুনিক জীবনযাপনের অনিয়ম হোক কিংবা বংশগত এক ঢাল চুল কার না ভাল লাগে। এদিকে চুলে পড়ার একাধিক কারণ যেমন রয়েছে নানা রকমের ওষুধ ও হেয়ার কেয়ার প্রোডাক্ট। কোনটা ছেড়ে কোনটা ব্যবহাকর করবেন তা বাছতেই সময় চলে যায়। এই সব ক্ষেত্রে গোলাপ ফুলের পাপড়ি ভীষণ কার্যকরী। গোলাপের অ্যান্টি ইনফ্লেমেটরি কার্যকারিতা রয়েছে। এটা চুলপড়ার সমস্যা কম করে। তা ছাড়া গোলাপের পাপড়ির তৈরি এই পেস্ট স্ট্রেস কম করতে সাহায্য করে।