Korean skincare: শীতকালে ত্বকের জৌলুস বজায় রাখতে খুবই কাজের এই কোরিয়ান স্কিনকেয়ার টিপস

শহরে এখনও জাঁকিয়ে পড়েনি শীত কিন্তু এরই মধ্যে উত্তুরে হাওয়ায় একটু একটু করে আর্দ্রতা হারাচ্ছে ত্বক। অল্পতেই ত্বক হয়ে উঠছে শুষ্ক। এই অবস্থা যদি আপনারও হয় তা হলে শীতের রুক্ষ ও শুষ্ক হাওয়াকে বুড়ো আঙুল দেখিয়ে জেনে রাখুন কীভাবে বজায় রাখবেন ত্বকের জৌলুস ও নমনীয়তা। রইল কোরিয়ান ডেইলি স্কিনকেয়ার রিজিম থেকে এই কয়েকটি টিপস। যেমন-

আলতো চাটি মেরে ক্রিম লাগান মুখে
মুখে ক্রিম লাগানোর সময় সেটা হাতের চাপ দিয়ে না ডলে বরং আঙুলে নিয়ে আলতো চাটি মেরে মেরে গোটা মুখে ক্রিম লাগিয়ে নিন। এই ভাবে মুখে ক্রিম লাগালে ত্বকের ভিতরে আরও বেশি করে ক্রিম ঢোকে। এর পাশাপাশি এই শীতে মুখে এরকম আলতো চাপড় মেরে ক্রিম লাগালে কোলাজেন স্টিমুলেট হয়। এর ফলে রক্ত সঞ্চালন বাড়ে।

ফেসিয়াল মাসাজ
স্পা বা বিউটি পার্লারে যেরকম মাসাজ করা হয় তার বদলে আপনি গলা থেকে  শুরু করে আপওয়ার্ড সার্কেলে ফেসিয়াল মাসাজ করুন।এই ভাবে ওপরদিকে মুখ মাসাজ করতে করতে আলতো হাতে চোখের চারপাশে আলতো হাতে মাসাজ করে নিন। ভুলেও এখানে চাপ দেবেন না। চোখের আসেপাসের অংশটা ভীষণই নরম।